text:
28 luglio 2007
Il Gjal ti mostre la Lenghe
Vuê al tache il Festival di Maian: inaugurazion aes 18.00 in place!
O aprofiti par fâ cualchi ringraziament:
a Daniele Stefanutti e a Marco Serafini che a àn decidût e mi àn domandât di preparâ un "spazi dedicât" par promovi l'ûs de lenghe furlane dentri de Mostre dal Festival, là sù des scuelis: o vin preparât une zone specifiche cul jutori di Regjon-Silce, Arlef, Provincie di Udin, Universitât dal Friûl-Cirf, CFL2000, Aziendis Sanitariis 4 e 5, Comun di Tavagnà, La Patrie dal Friûl, Glesie Furlane, Societât Filologjiche Furlane, Istitût Ladin Furlan "pre Checo Placerean", La Grame, Il Tomât di Buie, I colonos, Friulpoint, ILFurlanist, Fantats Furlans, Union Scritôrs Furlans, Radio Onde Furlane, Il Friuli, La Vita Cattolica, Radio Spazio, Il Diari, il Comitât 482, Roberto Ongaro, Dree Venier, Sandri Di Suald (Adsglen) e a mê sûr Sonia che mi à dât une man tal alestiment.
O ringrazii ducj chei che mi àn dade une man cu la lôr adesion.
Mi displâs che il Comun di Maian nol sedi presint ta chest spazi cul so sportel pe lenghe furlane: dut câs o podês cjatâlu intal pont informâtîf de aministrazion comunâl.
Par vignî a viodi, o vês di jentrâ in mostre, lâ a drete, fâ lis scjalis e o sês rivâts.
Us spieti ducj!
O aprofiti par fâ cualchi ringraziament:
a Daniele Stefanutti e a Marco Serafini che a àn decidût e mi àn domandât di preparâ un "spazi dedicât" par promovi l'ûs de lenghe furlane dentri de Mostre dal Festival, là sù des scuelis: o vin preparât une zone specifiche cul jutori di Regjon-Silce, Arlef, Provincie di Udin, Universitât dal Friûl-Cirf, CFL2000, Aziendis Sanitariis 4 e 5, Comun di Tavagnà, La Patrie dal Friûl, Glesie Furlane, Societât Filologjiche Furlane, Istitût Ladin Furlan "pre Checo Placerean", La Grame, Il Tomât di Buie, I colonos, Friulpoint, ILFurlanist, Fantats Furlans, Union Scritôrs Furlans, Radio Onde Furlane, Il Friuli, La Vita Cattolica, Radio Spazio, Il Diari, il Comitât 482, Roberto Ongaro, Dree Venier, Sandri Di Suald (Adsglen) e a mê sûr Sonia che mi à dât une man tal alestiment.
O ringrazii ducj chei che mi àn dade une man cu la lôr adesion.
Mi displâs che il Comun di Maian nol sedi presint ta chest spazi cul so sportel pe lenghe furlane: dut câs o podês cjatâlu intal pont informâtîf de aministrazion comunâl.
Par vignî a viodi, o vês di jentrâ in mostre, lâ a drete, fâ lis scjalis e o sês rivâts.
Us spieti ducj!
27 luglio 2007
Il Diari di Tosoni
Come ogni mês al è vignût fûr il Diari.
Par discjamâ une copie gratis, fracait achì.
26 luglio 2007
Rassegne stampe
25 luglio 2007
Compliments a Franco Maschio
Mi congratuli cun Franco Maschio, che al à vinçût il premi Merit Furlan.
23 luglio 2007
Lamborghini a Udin
Ve ca cualchi imagjin des Lamborghini a Udin. Un grazie a Venut che mi à mandât il video: e je une cerce, ma plui che buine!
Lamborghini a Udin
Caricato da friultv
E chescj ju ai fats jo a Maian: prime si partìs...
Lamborghini a Maian 1
Caricato da friultv
Dopo si torne...
Lamborghini a Maian 2
Caricato da friultv
E ae fin si salude ducj fin a la prossime volte!
Lamborghini a Maian 3
Caricato da friultv
Compliments inmò a chei che a àn lavorât par puartâlis a Maian.
Lamborghini a Udin
Caricato da friultv
E chescj ju ai fats jo a Maian: prime si partìs...
Lamborghini a Maian 1
Caricato da friultv
Dopo si torne...
Lamborghini a Maian 2
Caricato da friultv
E ae fin si salude ducj fin a la prossime volte!
Lamborghini a Maian 3
Caricato da friultv
Compliments inmò a chei che a àn lavorât par puartâlis a Maian.
22 luglio 2007
Lamborghini a Maian
Bon, va ben, o vês reson: o jeri un tic a plen, ma volêso meti la sodisfazion?
Compliments a Daniele, a Dario dai Ols e a dute la Pro Loco pe biele inizitive.
Compliments a Daniele, a Dario dai Ols e a dute la Pro Loco pe biele inizitive.
21 luglio 2007
Masse biel
Forsit lu ai za fat viodi, ma mi plâs masse e mi ricuarde robis masse bielis!
20 luglio 2007
Tiliment, a ce pont sino?
Nol è tant che o vin fevelât di Tiliment: us met chi il volantin de cunvigne di vinars ai 27 di Lui, inmaneade de Associazion Assieme per il Tagliamento.
Fracait la foto par viodi miôr.
Fracait la foto par viodi miôr.
19 luglio 2007
Ent pe protezion dai animâi
Vuê us presenti une associazion che si clame Enpa e che si ocupe di protezion dai animâi. Di Istât o sintìn di cjans che a vegnin sbandonâts su la strade di int che e à di lâ in feriis (cui saressino i bastarts?), ma la Enpa no viôt dome di cjans. Di fat l'om al è cussì coion che masse voltis nol à dûl e al maltrate ancje altris bestiis: provait a lei achì.
Us met achì i recapits de sede di Udin, cussì se o savês di int che e maltrate lis bestiis o podês segnalâ:
Enpa Udine
Via Savorgnana 20
33100 Udine (UD)
Tel. 0432/506607
Fax. 0432/506607
CCP. 17257338
O doprâ cheste modulistiche par fâ un espost.
Us met achì i recapits de sede di Udin, cussì se o savês di int che e maltrate lis bestiis o podês segnalâ:
Enpa Udine
Via Savorgnana 20
33100 Udine (UD)
Tel. 0432/506607
Fax. 0432/506607
CCP. 17257338
O doprâ cheste modulistiche par fâ un espost.
18 luglio 2007
Dimissions
Cheste e je la letare che o ai mandât in Comun:
Ae atenzion dal Sindic dal Comun di Maian
Dimissions di cjâf grup e president des comissions
Cun cheste letare o comunichi lis mês dimissions di cjâf grup dal grup consiliâr FI-AN-UDC e de presidence di dutis lis comission che o ai.
Lis motivazions a son avonde claris, almancul par me: dopo des umiliazions vudis pai fats ben cognossûts di ducj e dopo des elezions 2006 o vevi acetât cuintri voie la incarghe di cjâf grup, te sperance e ilusion che lis robis a podessin gambiâ. Cussì nol è stât e o preferìs passâ la man a cui che al vignarà dopo di me.
O resti conseîr comunâl di maiorance par rispiet dai eletôrs che mi àn dât fiducie cu la lôr preference.
Mandi
Christian Romanini
Ae atenzion dal Sindic dal Comun di Maian
Dimissions di cjâf grup e president des comissions
Cun cheste letare o comunichi lis mês dimissions di cjâf grup dal grup consiliâr FI-AN-UDC e de presidence di dutis lis comission che o ai.
Lis motivazions a son avonde claris, almancul par me: dopo des umiliazions vudis pai fats ben cognossûts di ducj e dopo des elezions 2006 o vevi acetât cuintri voie la incarghe di cjâf grup, te sperance e ilusion che lis robis a podessin gambiâ. Cussì nol è stât e o preferìs passâ la man a cui che al vignarà dopo di me.
O resti conseîr comunâl di maiorance par rispiet dai eletôrs che mi àn dât fiducie cu la lôr preference.
Mandi
Christian Romanini
17 luglio 2007
Scandai dal mês
Une novitât: cun vuê o screi la funzion dai scandais (te colone in bande a çampe). Il prin al è dedicât a la Zonte Comunâl. O podês dâ la vuestre preference dome a un dai components dal esecutîf: jo o ai za votât.
O vês timp fin ae fin dal mês.
ps: o speri che i interessâts a vedin il bon gust di no votâsi...
O vês timp fin ae fin dal mês.
ps: o speri che i interessâts a vedin il bon gust di no votâsi...
Fuarts chescj fantats furlans!
Ve chi lis fotos di sabide di sere a Sant Vît par Musikemate. A jerin ancje i Fantats Furlans cul lôr bancut. Luca (dongje di me cu la maiute nere) nus à clamâts par une minicerimonie di premiazion. O ai ancje protestât parcè che mi à improibît di partecipâ: uff, no dome minorizât dal pont di viste linguisti, ma cumò ancje discriminât tai quiz... :-P
Cun noaltris ancje il grant Aldo Rossi, un pêl mancul "fantat" ma pardabon masse fuart!
Cun noaltris ancje il grant Aldo Rossi, un pêl mancul "fantat" ma pardabon masse fuart!
Achì la foto di grup e cu la Ninine (di non e di fat): ma cui isal chel vuarp che al continue a dî che i zovins no son braurôs di jessi furlans?
Mandiiiiiiiii!
Mandiiiiiiiii!
16 luglio 2007
O soi publicist!
Lu comunichi cuntun tic di ritart parcè che lu ai savût dome vuê. Dai 28 di Jugn dal 2007 o soi iscrit al ordin dai gjornaliscj publiciscj regjonâl!
O soi propit content: o ringrazii dute la redazion dal setemanâl IL FRIULI e in particolâr il diretôr Giovanni Bertoli, il gno riferiment in redazion Alessandro Di Giusto curadôr de pagjine "Marilenghe" e Massimo Duca che 2 agns indaûr mi à presentât in redazion.
O dedichi cheste tape de mê vite a la mê famee e a pre Toni Beline, il gno diretôr da "La Patrie dal Friûl", vôs libare plui di me.
La sodisfazion e je inmò plui grande parcè che par deventâ publiciscj si scuen colaborâ cuntune testade gjornalistiche e scrivi un numar definît di articui che dopo a vegnin valutâts: jo o soi deventâ publicist scrivint dome par furlan e jessint paiât pal gno lavôr in marilenghe.
O pensi che cheste e sedi une buine rispueste par chei che a disin che il furlan nol covente, che nol è util o che e je dome une robe folcloristiche. Jo al è di plui di 2 agns che o ai decidût di pontâ la mê cariere professionâl su la lenghe furlane e cheste e je une altre tessarute che si zonte tal mosaic dal gno lavôr.
(cumò però o ai di lâ a paiâ la cuote anuâl di iscrizion al ordin... sigh) ;-)
O soi propit content: o ringrazii dute la redazion dal setemanâl IL FRIULI e in particolâr il diretôr Giovanni Bertoli, il gno riferiment in redazion Alessandro Di Giusto curadôr de pagjine "Marilenghe" e Massimo Duca che 2 agns indaûr mi à presentât in redazion.
O dedichi cheste tape de mê vite a la mê famee e a pre Toni Beline, il gno diretôr da "La Patrie dal Friûl", vôs libare plui di me.
La sodisfazion e je inmò plui grande parcè che par deventâ publiciscj si scuen colaborâ cuntune testade gjornalistiche e scrivi un numar definît di articui che dopo a vegnin valutâts: jo o soi deventâ publicist scrivint dome par furlan e jessint paiât pal gno lavôr in marilenghe.
O pensi che cheste e sedi une buine rispueste par chei che a disin che il furlan nol covente, che nol è util o che e je dome une robe folcloristiche. Jo al è di plui di 2 agns che o ai decidût di pontâ la mê cariere professionâl su la lenghe furlane e cheste e je une altre tessarute che si zonte tal mosaic dal gno lavôr.
(cumò però o ai di lâ a paiâ la cuote anuâl di iscrizion al ordin... sigh) ;-)
15 luglio 2007
Letare vierte dal prof. Gianfranco D'Aronco
Al è un periodi di letaris pesantis! Sabide il prof. Gianfranco D'Aronco al à publicât une letare vierte sul MV. Destinatari: Riccardo Illy.
Risultât? Vuê in prime pagjine, simpri sul MV, la rispueste di Illy.
Compliments al prof. Gianfranco D'Aronco: la rispueste di Illy mi semee une vore impuartante.
Risultât? Vuê in prime pagjine, simpri sul MV, la rispueste di Illy.
Compliments al prof. Gianfranco D'Aronco: la rispueste di Illy mi semee une vore impuartante.
14 luglio 2007
Robis di no crodi
Îr il MV al à publicât une mê letare par furlan. O ai rispuindût a un ciert Rimati che al veve scrit cualchi zornade prime a proposit di inglês e furlan. Tai coments us met lis dôs letaris.
13 luglio 2007
Vescul Fedêl e Straulin a Perpignan
"Il cîl" a Perpignan
Caricato da friultv
Marco nus mande chest video di Perpignan in France: esibizion dal vîf di Vescul, Fedêl e Straulin. La cjançon, riprendude cuntun videofonin, e je "Il cîl" di Loris Vescul.
Grazie a Marco pal contribût.
11 luglio 2007
Farcadice a Topolò
Come che us ai za anticipât, la tierce pontade di Farcadice, Umkomaas, e je pronte. Usgnot a Topolò la presentazion.
10 luglio 2007
Te Glesie Mari di Aquilee cul esempli di pre Toni
Glesie Furlane, la associazion di predis e laics che di agns si impegne par puartâ ancje te glesie la lenghe furlane, e ricuarde i Sants Ermacure e Fortunât, patrons dal Friûl.
Lu fasarà domenie ai 15 di Lui te Basiliche Mari di Aquilee aes 7 sore sere. La funzion e sarà celebrade di bonsignôr Adelchi Cabass vicjari gjenerâl de Diocesi di Gurize.
E sarà la ocasion no dome par memoreâ i doi martars aquileiês, ma ancje par fâ il pont de situazion de glesie furlane in gjenerâl e ricuardâ pre Antoni Beline, mancjât ai 23 di Avrîl dal 2007.
“Si cjatarìn chest an cence pre Antoni, savint però che il so spirt nus cjale” a declarin chei di Glesie Furlane “Nus à lassâts prin di viodi autorizât il Messâl Roman par furlan e nô o vin la ereditât e il dovê di bati su cheste strade: ai fedêi o darìn fûr il so testament spirtuâl”.
Di fat pre Antoni Beline e Glesie Furlane al è di doi agns che a spietin la autorizazion par podê doprâ il Messâl Roman voltât par furlan daûr de Editio typica III. La traduzion però inmò no je stade autorizade di bande de Conference episcopâl taliane “Parcè che i Vescui nus àn dit che prime al à di jessi finît di voltâ chel dal latin al talian: une motivazion banâl e dispotiche!” e denuncie Glesie Furlane “E pensâ che ducj i problemis a podaressin jessi risolts ancje dai nestris Vescui dal Friûl Brollo, D’Antoni e Poletto che a àn dute la autoritât par permeti aes lôr Diocesis di podê doprâ il test furlan: invezit nuie! A spietin Rome e dut ce che al è stât fat al è stât regalâi une copie al Pape, ma cheste no je une cuestion che e rivuarde il Pape: dome la Cei o i nestris Vescui furlans a puedin dâ la autorizazion. Cheste situazion e je vergognose e injustificade: si viete al popul furlan di vê la peraule dal Signôr te nestre Marilenghe!”.
Ma intant che i Vescui de Regjon a rivaran a mans scjassant, cence vê mantignût l'impegn, i predis di Glesie Furlane a puartaran chel distès il Messâl Roman par furlan a Aquilee, par condividi in comunion cu la int furlane i tescj che pre Toni al veve tant lavorât par puartâju dal latin al furlan.
Cheste situazion inacetabile e ven amplificade inmò di plui de notizie resinte che Pape Benedet XVI al à dât la autorizazion a recuperâ il rît tridentin di Pio V (secul XVI), tornant cussì al ûs dal latin tes funzions. Une contradizion temporâl e teologjiche che e conferme che e je vite dure pe lenghe furlane: intant che il latin al cjape la strade principâl, puartant l'orloi indaûr di cuatri secui prime dal Concili Vatican II che al veve puartât la funzion intune dimension di condivision comunitarie cul popul, al popul stes i ven dineât il dirit di podê preâ il Signôr te sô Marilenghe “Cuasi che la religjon no fos part de vite cuotidiane, ma un moment par gjavassi de realtât di ogni dì e doprâ une lenghe foreste tant che il latin e no il furlan” a sierin chei di Glesie Furlane “pre Antoni tal so testement nus à lassât cheste racomandazion che o intindìn rispietâ fin sul ultin: Vivêt di furlans, vivêt pal vuestri ben, vivêt pal ben de glesie, vivêt pal ben dal nestri Friûl”.
Lu fasarà domenie ai 15 di Lui te Basiliche Mari di Aquilee aes 7 sore sere. La funzion e sarà celebrade di bonsignôr Adelchi Cabass vicjari gjenerâl de Diocesi di Gurize.
E sarà la ocasion no dome par memoreâ i doi martars aquileiês, ma ancje par fâ il pont de situazion de glesie furlane in gjenerâl e ricuardâ pre Antoni Beline, mancjât ai 23 di Avrîl dal 2007.
“Si cjatarìn chest an cence pre Antoni, savint però che il so spirt nus cjale” a declarin chei di Glesie Furlane “Nus à lassâts prin di viodi autorizât il Messâl Roman par furlan e nô o vin la ereditât e il dovê di bati su cheste strade: ai fedêi o darìn fûr il so testament spirtuâl”.
Di fat pre Antoni Beline e Glesie Furlane al è di doi agns che a spietin la autorizazion par podê doprâ il Messâl Roman voltât par furlan daûr de Editio typica III. La traduzion però inmò no je stade autorizade di bande de Conference episcopâl taliane “Parcè che i Vescui nus àn dit che prime al à di jessi finît di voltâ chel dal latin al talian: une motivazion banâl e dispotiche!” e denuncie Glesie Furlane “E pensâ che ducj i problemis a podaressin jessi risolts ancje dai nestris Vescui dal Friûl Brollo, D’Antoni e Poletto che a àn dute la autoritât par permeti aes lôr Diocesis di podê doprâ il test furlan: invezit nuie! A spietin Rome e dut ce che al è stât fat al è stât regalâi une copie al Pape, ma cheste no je une cuestion che e rivuarde il Pape: dome la Cei o i nestris Vescui furlans a puedin dâ la autorizazion. Cheste situazion e je vergognose e injustificade: si viete al popul furlan di vê la peraule dal Signôr te nestre Marilenghe!”.
Ma intant che i Vescui de Regjon a rivaran a mans scjassant, cence vê mantignût l'impegn, i predis di Glesie Furlane a puartaran chel distès il Messâl Roman par furlan a Aquilee, par condividi in comunion cu la int furlane i tescj che pre Toni al veve tant lavorât par puartâju dal latin al furlan.
Cheste situazion inacetabile e ven amplificade inmò di plui de notizie resinte che Pape Benedet XVI al à dât la autorizazion a recuperâ il rît tridentin di Pio V (secul XVI), tornant cussì al ûs dal latin tes funzions. Une contradizion temporâl e teologjiche che e conferme che e je vite dure pe lenghe furlane: intant che il latin al cjape la strade principâl, puartant l'orloi indaûr di cuatri secui prime dal Concili Vatican II che al veve puartât la funzion intune dimension di condivision comunitarie cul popul, al popul stes i ven dineât il dirit di podê preâ il Signôr te sô Marilenghe “Cuasi che la religjon no fos part de vite cuotidiane, ma un moment par gjavassi de realtât di ogni dì e doprâ une lenghe foreste tant che il latin e no il furlan” a sierin chei di Glesie Furlane “pre Antoni tal so testement nus à lassât cheste racomandazion che o intindìn rispietâ fin sul ultin: Vivêt di furlans, vivêt pal vuestri ben, vivêt pal ben de glesie, vivêt pal ben dal nestri Friûl”.
Sabide Musikemate a Sant Vît dal Tiliment
Sabide o voi a Sant Vît dal Tiliment cui amîs dal FAF, ancje se mi àn gjavât la pussibilitât di vinci un premi tai concors dal mês: zarde (par rispiet dai letôrs o eviti di meti la peraule che e fasarès rime e che e rindarès di plui la esclamazion)! Dut câs o ai partecipât chel distès e cumò viodìn cemût che e je lade.
Cui che al vûl bevi une bire in compagnie, che al vegni jù!
Par discjamâ il program, fracait achì.
Cui che al vûl bevi une bire in compagnie, che al vegni jù!
Par discjamâ il program, fracait achì.
09 luglio 2007
Spietant il Festival
Al mancje pôc al inizi dal Festival di Maian, inmaneât de Pro Loco.
Intant però, ancje grazie al jutori di Dario dai Ols e dai amîs di Cjasesole, a tachin i apontament che a anticipin la fieste grande. Di fat sabide ai 21 e domenie ai 22 al è previodût il Radun des Lamborghini: il Taur e la Acuile.
Intant però, ancje grazie al jutori di Dario dai Ols e dai amîs di Cjasesole, a tachin i apontament che a anticipin la fieste grande. Di fat sabide ai 21 e domenie ai 22 al è previodût il Radun des Lamborghini: il Taur e la Acuile.
Radio Onde Furlane e ricuarde Gregoricchio
Tal palinsest estîf di Radio Onde Furlane (fm 90 mhz, in Cjargne 90.2) al varà spazi un radiodrame di Gianni Gregoricchio (a drete, intun dissen di Gianni Di Lena), “Îr e doman” realizât dal autôr tai agns '80. La riproposizion dal lavôr al è un omaç al scritôr, che nus à lassâts tal Zenâr passât, che al veve colaborât plui voltis cu la emitent furlane, soredut pe realizazion di radiodramis. “Îr e doman” gjavât fûr de conte omonime Il radiodrame, in sedis pontadis, al larà in onde trê voltis par setemane (lunis, miercus e vinars) aes 10.30, tacant di lunis ai 9 di Lui.
Prime di tacâ, propit lunis al sarà ancje un intervent di Paolo Nicli, atôr e regjist dai Servi di Scena, che al à colaborât cun Gianni Gregoricchio.
Prime di tacâ, propit lunis al sarà ancje un intervent di Paolo Nicli, atôr e regjist dai Servi di Scena, che al à colaborât cun Gianni Gregoricchio.
08 luglio 2007
Muris in curt
La Associazion Muris in Festa mi à segnalât une biele iniziative cinematografiche se si fasarà a Muris. Al è un concors par films curts che al à chê di promovi la produzion cinematografiche amatorîal.
Achì o podês discjamâ il regolament dal concors e la schede di iscrizion.
Il tiermin par partecipâ al è ai 27 di Avost.
Par informazions: scrivêt une mail a Diana o clamait il cell. +39 338 6301137.
Achì o podês discjamâ il regolament dal concors e la schede di iscrizion.
Il tiermin par partecipâ al è ai 27 di Avost.
Par informazions: scrivêt une mail a Diana o clamait il cell. +39 338 6301137.
44 (mil) gjats in file par 6...
Grazie a ducj i letôrs (44.000 contats intun an e mieç no son pôcs!) e ancje a chei che a varessin volût fâmi sierâ il blog! Ma cumò, par furtune, al è un parê legâl dal Ufici regjonâl che mi conferme la legjitimitât di ce che o fâs.
Par chest o ringrazii il Comun di Maian, il sindic e la zonte comunâl, par jessisi disturbâts e vê contatât la Regjon.
Par chest o ringrazii il Comun di Maian, il sindic e la zonte comunâl, par jessisi disturbâts e vê contatât la Regjon.
07 luglio 2007
Sardegne Friûl
Tai ultins timps o ai cognossût diviersis personis che e vegnin de Sardegne.
Maria Marceddu e je di Farle e duncje e je la prime des cognossince. Ma dopo al a son rivât Mannu e Mannoni, i doi presidents dal Circul dai Sarts di Udin (li che Marie e je vicepresidente); Ivo Murgia (blogarin cognossût in rêt); Mauro Pili (za president de Sardegne e deputât cognossût midiant di Renzo Tondo); e ultin ma no par impuartance Diego Corraine (linguist esperts di politiche linguistiche e o ai tornât a viodi cun plasê juste la setemane passade.
A ducj chescj miei amîs e a ducj i letôrs dal blog o dedichi "Nanneddu meu", une biele cjante popolâr che nus fâ preseâ la bielece de musiche e de lenghe de Sardegne. Mandi e buine scolte a ducj. A si biri.
NANNEDDU MEU
Nanneddu meu su mundu est gai,
a sicut erat non torrat mai.
Semus in tempos de tirannias,
infamidades e carestias;
commo sos populos cascan che canes
gridende forte "cherimus pane".
Famidos nois semus pappande
pane e castanza, terra cun lande;
terra ch'a fangu, torrat su poveru
senz'alimentu, senza ricoveru.
Cussas banderas numeru trinta
de binu bonu mudana tinta;
appena mortas cussas banderas
non pius s'osservan imbriagheras.
Semus sididos, issa funtana
pretende s'abba parimus ranas.
Abbocaeddos, laureados,
buzzacas boidas e ispiantados.
Adiosu Nanni, tenet'a contu,
fache su surdu, ghettad'a tontu;
e tantu l'ides: su mundu est gai
a sicut erat non torrat mai.
Maria Marceddu e je di Farle e duncje e je la prime des cognossince. Ma dopo al a son rivât Mannu e Mannoni, i doi presidents dal Circul dai Sarts di Udin (li che Marie e je vicepresidente); Ivo Murgia (blogarin cognossût in rêt); Mauro Pili (za president de Sardegne e deputât cognossût midiant di Renzo Tondo); e ultin ma no par impuartance Diego Corraine (linguist esperts di politiche linguistiche e o ai tornât a viodi cun plasê juste la setemane passade.
A ducj chescj miei amîs e a ducj i letôrs dal blog o dedichi "Nanneddu meu", une biele cjante popolâr che nus fâ preseâ la bielece de musiche e de lenghe de Sardegne. Mandi e buine scolte a ducj. A si biri.
NANNEDDU MEU
Nanneddu meu su mundu est gai,
a sicut erat non torrat mai.
Semus in tempos de tirannias,
infamidades e carestias;
commo sos populos cascan che canes
gridende forte "cherimus pane".
Famidos nois semus pappande
pane e castanza, terra cun lande;
terra ch'a fangu, torrat su poveru
senz'alimentu, senza ricoveru.
Cussas banderas numeru trinta
de binu bonu mudana tinta;
appena mortas cussas banderas
non pius s'osservan imbriagheras.
Semus sididos, issa funtana
pretende s'abba parimus ranas.
Abbocaeddos, laureados,
buzzacas boidas e ispiantados.
Adiosu Nanni, tenet'a contu,
fache su surdu, ghettad'a tontu;
e tantu l'ides: su mundu est gai
a sicut erat non torrat mai.
Letare vierte al grup regjonâl di Forza Italia
Stant che des mês bandis al è di mode, mi è vignude ancje a mi chê di scrivi une letare.
O volarès ringraziâ il cons. reg. Massimo Blasoni par vêmi dade la ocasion di jessi scoltât inte fase di predisposizion di un dissen di leç a pro de tutele de lenghe furlane.
O ai domandât une copie de version finâl de propueste e dopo cualchi zornade che e je stade depositade e a sun di domandâle, o soi rivât a vêle e le ai lete.
Mi rint cont de dificoltât di meti dacuardi plui sensibilitâts: di chês plui sietichis a chês plui convintis che il furlan e il patrimoni linguistic de regjon a son è une ricjece (se nol fos clâr, a mi mi plasarès che si ves plui fuarce tal tutelâ la lenghe furlane, tacant de scuele). Mi à fat plasê che e sedi stade cjapade cheste iniziative e che almancul cualchidun ogni tant si vise di sintî un pôc ancje chei che no àn un rûl apicâl dentri dal partît. Di chest, ancje se il gno parê al conte in maniere relative, o doi at e o ringrazii Massimo Blasoni pe sensibilitât dimostrade.
Su lis tematichis che a rivuardin la politiche linguistiche nol è mai stât fat un resonament razionâl e aprofondît dentri dal nestri partît (o ricuardi e o ringrazii ancje l'on. Renzo Tondo pe cunvigne fate a Sant Denêl tal Novembar 2006 cun Mauro Pili, ma in chê volte i conseîrs regjonâi no jerin): ogni tant si lei cualchi articul sul gjornâl, ma nol è misteri che plui di cualchidun al manifesti posizions une vore contrariis. Cheste ultime iniziative di Massimo Blasoni e podeve jessi une buine ocasion, che però e je stade mancjade inmò une volte, stant che di ducj i conseîrs regjonâi che a jerin invidâts a lis riunions (e in pôc timp a son stâts fats plui incuintris), l'unic presint al è stât Massimo Blasoni, che lis veve convocadis. Mi àn insegnât che in politiche cui che al è assent al à simpri tuart...
Mi rint cont che a son tancj i problemis, lis necessitâts, lis domandis, e, parcè no, ancje i interès che ognidun al à, ma, stant ancje lis reazions pesantis provocadis de PDLR de Zonte Illy, forsit al jere il câs di frontâ ancje cheste tematiche.
Ancje noaltris operadôrs linguistics o vin fat sintî la nestre opinion criticant in maniere pesante lis sieltis di Illy e de sô Zonte Regjonâl. Idem, ma in maniere plui analitiche, si è esprimût ancje il Comitât 482 come che o podês lei ta chest document che al è stât dât martars ai 26 di Jugn ae Comission VI.
Ancje jo o jeri martars ai 26 di Jugn a TS, come puartevôs de Associazion e de Riviste "La Patrie dal Friûl" e il gno intervent al è stât une vore critic cuintri de Zonte Illy.
Conseîrs regjonâi di Forza Italia, us ricuardi l'apel che al è stât preparât dal Comitât 482 e che us invidi a lei e magari a sotscrivilu (baste mandâ une mail al comitât cun non-cognon-comun di residence): jo lu ai fat. Us ricuardi che il comitât 482 al è trasversâl e al cjape dentri esponents di ogni colôr politic, ma, come che o ai vût za dit, achì si fevele di un interès gjenerâl che al va parsore dai schieraments.
Mi auguri che in fase di discussion in Consei ancje Forza Italia si meti de bande de tutele de lenghe furlane, parcè che se o vin voie di continuâ a svantâsi di jessi il partît des riformis, no podìn acetâ di jessi conservadôrs in teme di politiche linguistiche: la nestre regjon e à bisugne di no pierdi altri timp e riformâ, inzornantlu, il cuadri legjislatîf in argoment e no metisi de bande de Zonte Illy che e je daûr a compuartâsi no dome di conservadore, ma adiriture di reazionarie, puartant indaûr la situazion a prime de leç regjonâl 15/96, de leç 482/99 e cuintri dute la normative europeane che cumò e je in vore.
Conseîrs regjonâi di Forza Italia, us domandi di rifleti su chest argoment e di difindi i dirits linguistics dai furlans: chest nol è un argoment che interesse il passât, ma la identitât de nestre int di vuê e ancje tancj zovins a sintin che cheste no je une robe che e sa di mufe, ma e rapresente une oportunitât di no pierdi. Su chest o fasarai di dut par difindi cheste posizion e mi rint inmò disponibil a fevelâ cun voaltris par aprofondî la cuestion, se o volarês fâlu.
Dut câs, come che o disevi, juste chê altre dì, o ai let la propueste di leç che Forza Italia e à presentât in regjon pe tutele de lenghe furlane.
No soi par nuie content.
O torni a dâ at a Massimo Blasoni e lu ringrâzii inmò di jessi stât l'unic a vê volût scoltâ e frontâ chest teme, ma cumò di front a ce che o ai let o ai provade une profonde delusion par vie che mi semee une vore dongje a chê che e à presentade la Zonte regjonâl.
Adiriture al ven dineât che il furlan al sedi un dirit, e al reste dome "è consentito" (art.6): e di chest o vevi preât za tal incuintri dal grup di lavôr che al fos modificât. Invezit no sai cemût, mal soi tornât a cjatâ tal test. Parcè, se o vevin decidût insiemit di meti a puest la definizion?
No stoi a fâle tant lungje su dutis chês altris osservazions che o vevi proponût e che a son stadis ignoradis.
O pues dome dî che su cheste cuestion Forza Italia e podeve vê la ocasion di dimostrâsi fuarce di riforme, ma ae fin si è fermade su posizion di fuarte conservazion di un "status quo" che al presente no dome problemis di aplicazion de norme in vore, ma adiriture e volarès limitâle inmò di plui.
O cjapi at, o rispieti ma no aprovi, ancje se la mê opinion no sai ce pês che e pues vê: forsit nissun...
Mi auguri che il grup ristret de comission VI al partorissi un dissen di leç plui fuart, ma lis premessis a son avonde brutis.
Po dopo in consei, o volarès capî ce che al fasarà il grup consiliâr di Forza Italia, considerât che nissun altri conseîr al à volût firmâ la propueste di Blasoni e adiriture, come che o ai za dit, no si è nancje presentât ae taule di lavôr par preparâle.
O resti a disposizion par aprofondî lis tematichis di politiche linguistiche dentri di Forza Italia parcè che mi rint cont che a 'nd è tante bisugne, ma pal moment mi sint une vore bessôl.
Mandi e bon lavôr.
O volarès ringraziâ il cons. reg. Massimo Blasoni par vêmi dade la ocasion di jessi scoltât inte fase di predisposizion di un dissen di leç a pro de tutele de lenghe furlane.
O ai domandât une copie de version finâl de propueste e dopo cualchi zornade che e je stade depositade e a sun di domandâle, o soi rivât a vêle e le ai lete.
Mi rint cont de dificoltât di meti dacuardi plui sensibilitâts: di chês plui sietichis a chês plui convintis che il furlan e il patrimoni linguistic de regjon a son è une ricjece (se nol fos clâr, a mi mi plasarès che si ves plui fuarce tal tutelâ la lenghe furlane, tacant de scuele). Mi à fat plasê che e sedi stade cjapade cheste iniziative e che almancul cualchidun ogni tant si vise di sintî un pôc ancje chei che no àn un rûl apicâl dentri dal partît. Di chest, ancje se il gno parê al conte in maniere relative, o doi at e o ringrazii Massimo Blasoni pe sensibilitât dimostrade.
Su lis tematichis che a rivuardin la politiche linguistiche nol è mai stât fat un resonament razionâl e aprofondît dentri dal nestri partît (o ricuardi e o ringrazii ancje l'on. Renzo Tondo pe cunvigne fate a Sant Denêl tal Novembar 2006 cun Mauro Pili, ma in chê volte i conseîrs regjonâi no jerin): ogni tant si lei cualchi articul sul gjornâl, ma nol è misteri che plui di cualchidun al manifesti posizions une vore contrariis. Cheste ultime iniziative di Massimo Blasoni e podeve jessi une buine ocasion, che però e je stade mancjade inmò une volte, stant che di ducj i conseîrs regjonâi che a jerin invidâts a lis riunions (e in pôc timp a son stâts fats plui incuintris), l'unic presint al è stât Massimo Blasoni, che lis veve convocadis. Mi àn insegnât che in politiche cui che al è assent al à simpri tuart...
Mi rint cont che a son tancj i problemis, lis necessitâts, lis domandis, e, parcè no, ancje i interès che ognidun al à, ma, stant ancje lis reazions pesantis provocadis de PDLR de Zonte Illy, forsit al jere il câs di frontâ ancje cheste tematiche.
Ancje noaltris operadôrs linguistics o vin fat sintî la nestre opinion criticant in maniere pesante lis sieltis di Illy e de sô Zonte Regjonâl. Idem, ma in maniere plui analitiche, si è esprimût ancje il Comitât 482 come che o podês lei ta chest document che al è stât dât martars ai 26 di Jugn ae Comission VI.
Ancje jo o jeri martars ai 26 di Jugn a TS, come puartevôs de Associazion e de Riviste "La Patrie dal Friûl" e il gno intervent al è stât une vore critic cuintri de Zonte Illy.
Conseîrs regjonâi di Forza Italia, us ricuardi l'apel che al è stât preparât dal Comitât 482 e che us invidi a lei e magari a sotscrivilu (baste mandâ une mail al comitât cun non-cognon-comun di residence): jo lu ai fat. Us ricuardi che il comitât 482 al è trasversâl e al cjape dentri esponents di ogni colôr politic, ma, come che o ai vût za dit, achì si fevele di un interès gjenerâl che al va parsore dai schieraments.
Mi auguri che in fase di discussion in Consei ancje Forza Italia si meti de bande de tutele de lenghe furlane, parcè che se o vin voie di continuâ a svantâsi di jessi il partît des riformis, no podìn acetâ di jessi conservadôrs in teme di politiche linguistiche: la nestre regjon e à bisugne di no pierdi altri timp e riformâ, inzornantlu, il cuadri legjislatîf in argoment e no metisi de bande de Zonte Illy che e je daûr a compuartâsi no dome di conservadore, ma adiriture di reazionarie, puartant indaûr la situazion a prime de leç regjonâl 15/96, de leç 482/99 e cuintri dute la normative europeane che cumò e je in vore.
Conseîrs regjonâi di Forza Italia, us domandi di rifleti su chest argoment e di difindi i dirits linguistics dai furlans: chest nol è un argoment che interesse il passât, ma la identitât de nestre int di vuê e ancje tancj zovins a sintin che cheste no je une robe che e sa di mufe, ma e rapresente une oportunitât di no pierdi. Su chest o fasarai di dut par difindi cheste posizion e mi rint inmò disponibil a fevelâ cun voaltris par aprofondî la cuestion, se o volarês fâlu.
Dut câs, come che o disevi, juste chê altre dì, o ai let la propueste di leç che Forza Italia e à presentât in regjon pe tutele de lenghe furlane.
No soi par nuie content.
O torni a dâ at a Massimo Blasoni e lu ringrâzii inmò di jessi stât l'unic a vê volût scoltâ e frontâ chest teme, ma cumò di front a ce che o ai let o ai provade une profonde delusion par vie che mi semee une vore dongje a chê che e à presentade la Zonte regjonâl.
Adiriture al ven dineât che il furlan al sedi un dirit, e al reste dome "è consentito" (art.6): e di chest o vevi preât za tal incuintri dal grup di lavôr che al fos modificât. Invezit no sai cemût, mal soi tornât a cjatâ tal test. Parcè, se o vevin decidût insiemit di meti a puest la definizion?
No stoi a fâle tant lungje su dutis chês altris osservazions che o vevi proponût e che a son stadis ignoradis.
O pues dome dî che su cheste cuestion Forza Italia e podeve vê la ocasion di dimostrâsi fuarce di riforme, ma ae fin si è fermade su posizion di fuarte conservazion di un "status quo" che al presente no dome problemis di aplicazion de norme in vore, ma adiriture e volarès limitâle inmò di plui.
O cjapi at, o rispieti ma no aprovi, ancje se la mê opinion no sai ce pês che e pues vê: forsit nissun...
Mi auguri che il grup ristret de comission VI al partorissi un dissen di leç plui fuart, ma lis premessis a son avonde brutis.
Po dopo in consei, o volarès capî ce che al fasarà il grup consiliâr di Forza Italia, considerât che nissun altri conseîr al à volût firmâ la propueste di Blasoni e adiriture, come che o ai za dit, no si è nancje presentât ae taule di lavôr par preparâle.
O resti a disposizion par aprofondî lis tematichis di politiche linguistiche dentri di Forza Italia parcè che mi rint cont che a 'nd è tante bisugne, ma pal moment mi sint une vore bessôl.
Mandi e bon lavôr.
Un furlan american
Us presenti un gno amì di "di là de grande aghe". Forsit cualchidun za lu cognòs: dut câs us visi che al à viert ancje lui un blog par furlans de diaspore.
A lui e a ducj i furlans ator pal mont, o dedichi cheste.
George McAnthony invezit al è di Bozen in Sud Tirôl: e di bon rapresentant di une zone plurilengâl, al à fat il sît par talian, todesc e inglês.
A lui e a ducj i furlans ator pal mont, o dedichi cheste.
George McAnthony invezit al è di Bozen in Sud Tirôl: e di bon rapresentant di une zone plurilengâl, al à fat il sît par talian, todesc e inglês.
06 luglio 2007
Cauntri rôts, teic mi ôm, tu de plais, ai bilôn... (bis)
Sì sì, lu sai: le ai za metude, ma a mi mi plâs masse...
Azion a Spilimberc!
Îr di sere o ai stât a Spilimberc, ae cunvigne inmaneade dai conseîrs regjonâi Bruno Malattia e Piero Colussi: le mille parole del friulano. (1000? Ma ce dal diaul significhial?... E chei chi a volevin dâ di intindi che e jere une iniziative a pro dal furlan: nancje lis simiis no doprin cussì pocjis peraulis: compliments, biele considerazion che a àn de lenghe furlane... e clarementri chescj 2 politics achì a àn fevelâti rigorosementri par talian).
Jo o ai stât a dâ fûr volantins: chest achì.
O scuen ringraziâ i organizadôrs, in particolâr i conseîrs Bruno Malattia e Piero Colussi, parcè che îr di sere nus àn fat capî cemût che a intindin "difindi" la lenghe furlane.
Lu àn fat fevelant dome par talian (o citi Malattia): "il friulano non serve, serve altro... le risorse per il friulano non ci sono... e poi cosa vogliono questi friulanisti? non mi piace questa parola: tutte quelle che finiscono in "-isti" nascondono un qualcosa di negativo".
Lu àn fat doprant e strumentalizant i poetis clamâts a recitâ la lôr poesie par furlan.
Lu àn fat dimostrant che par lôr la lenghe furlane e je une robe dal passât, puare, ferme e al limit che e pues jessi doprade dome par poesie e leterature. Par lôr il furlan no je une lenghe di ogni dì... (jo no ai nuie cuintri de poesie, anzit, ma trope int scrivi o adiriture leie di poesie?).
Lu àn fat doprant il non di Pieri Pauli Pasolini, pre Bepo Marchet e pre Toni Beline che a son stât nomenâts e che secont me, îr di sere di son ribaltâts te tombe.
Mi à plasût l'ex on. Roberto Visentin (te foto al è chel in pîts e Malattia chel sentât) che a proposit de peraule "friulanisti", i à dit a Malattia: "Consigliere Malattia, io non mi ritengo friulanista, per rispetto dei friulanisti. Ma le ricordo che ci sono anche altre parole che finiscono in -isti: per esempio, lobbisti!". Cuant che i à dit cussì, Malattia al à sbassât il cjâf: code di paie?
Cun cheste o sieri, e stant che sedi a Malattia e Colussi ur plasin lis metaforis e lis espressions intarìn plui a fevelâ par furlan, no sintarìn plui nissune varietât, altri che balis!coloridis dal furlan "dai nonos", alore ur dîs: cun voaltris, conseîrs Malattia e Colussi, o podìn metile a suiâ cuant che o vin voie, parcè che fasint come che o volaressis voaltris, no sintarìn plui a fevelâ nissune varietât, anzit no sintarìn plui a fevelâ par furlan: altri che balis!
O ai sintût Bruno Malattia (te foto piçule) che si svantave di vê fat, no tant timp indaûr, une azion enologjiche in difese dal Tocai cuintri dal Friulano.
Ben o pues dî "VIVE LA COERENCE", îr di sere al à fat compagn: une azion cuintri dal furlan.
Ah, ultime robe: mi soi ancje cjapât un invît a lâ a cagâ, anzit par talian "Vai a cagare" di un lôr assistent!
Cheste e je la civiltât di chei che si proferissin personis civîls, anzit "Cittadini".
Jo o ai stât a dâ fûr volantins: chest achì.
O scuen ringraziâ i organizadôrs, in particolâr i conseîrs Bruno Malattia e Piero Colussi, parcè che îr di sere nus àn fat capî cemût che a intindin "difindi" la lenghe furlane.
Lu àn fat fevelant dome par talian (o citi Malattia): "il friulano non serve, serve altro... le risorse per il friulano non ci sono... e poi cosa vogliono questi friulanisti? non mi piace questa parola: tutte quelle che finiscono in "-isti" nascondono un qualcosa di negativo".
Lu àn fat doprant e strumentalizant i poetis clamâts a recitâ la lôr poesie par furlan.
Lu àn fat dimostrant che par lôr la lenghe furlane e je une robe dal passât, puare, ferme e al limit che e pues jessi doprade dome par poesie e leterature. Par lôr il furlan no je une lenghe di ogni dì... (jo no ai nuie cuintri de poesie, anzit, ma trope int scrivi o adiriture leie di poesie?).
Lu àn fat doprant il non di Pieri Pauli Pasolini, pre Bepo Marchet e pre Toni Beline che a son stât nomenâts e che secont me, îr di sere di son ribaltâts te tombe.
Mi à plasût l'ex on. Roberto Visentin (te foto al è chel in pîts e Malattia chel sentât) che a proposit de peraule "friulanisti", i à dit a Malattia: "Consigliere Malattia, io non mi ritengo friulanista, per rispetto dei friulanisti. Ma le ricordo che ci sono anche altre parole che finiscono in -isti: per esempio, lobbisti!". Cuant che i à dit cussì, Malattia al à sbassât il cjâf: code di paie?
Cun cheste o sieri, e stant che sedi a Malattia e Colussi ur plasin lis metaforis e lis espressions intarìn plui a fevelâ par furlan, no sintarìn plui nissune varietât, altri che balis!coloridis dal furlan "dai nonos", alore ur dîs: cun voaltris, conseîrs Malattia e Colussi, o podìn metile a suiâ cuant che o vin voie, parcè che fasint come che o volaressis voaltris, no sintarìn plui a fevelâ nissune varietât, anzit no sintarìn plui a fevelâ par furlan: altri che balis!
O ai sintût Bruno Malattia (te foto piçule) che si svantave di vê fat, no tant timp indaûr, une azion enologjiche in difese dal Tocai cuintri dal Friulano.
Ben o pues dî "VIVE LA COERENCE", îr di sere al à fat compagn: une azion cuintri dal furlan.
Ah, ultime robe: mi soi ancje cjapât un invît a lâ a cagâ, anzit par talian "Vai a cagare" di un lôr assistent!
Cheste e je la civiltât di chei che si proferissin personis civîls, anzit "Cittadini".
05 luglio 2007
Riunion Anci Zovins F-VJ
Ve ca une foto di grup de ultime riunion dal coordenament Anci Zovins F-VJ che e je stade îr di sere a Udin.
Fâ part di chest grup al è une vore interessant parcè che tu ti rindis cont che dut il mont al è paîs, o miôr, dut il mont al è comun. Dispès i conseis comunâi e ancje chês altris istituzions a viodin i conseîrs e i assessôrs zovins come "elements di disturp" par vie che la politiche (chê cu la p minuscule) e à i siei timps e no si à di rompi i tabars. E alore se a puedin, ti metin i bastons tra i rais e no je une cuestion di partît, ma di gjenerazions.
Dut câs, a part cheste considerazion un tic grise, cuant che o voi aes riunions mi divertìs une vore parcè che si cognòs ancje altris realtâts e dal sigûr il confront al è simpri costrutîf.
Te foto piçule lis nestris dôs sorestantis, Elia Vezzi (a çampe: vive la classe!), za sindic di Paluce, e Isabella De Monte (a drete), za vicesindic di Pontebe. O soi content che a coordenâ il nestri grup a sedin dôs feminis e dutis dôs che a rapresentin la mont!
Fâ part di chest grup al è une vore interessant parcè che tu ti rindis cont che dut il mont al è paîs, o miôr, dut il mont al è comun. Dispès i conseis comunâi e ancje chês altris istituzions a viodin i conseîrs e i assessôrs zovins come "elements di disturp" par vie che la politiche (chê cu la p minuscule) e à i siei timps e no si à di rompi i tabars. E alore se a puedin, ti metin i bastons tra i rais e no je une cuestion di partît, ma di gjenerazions.
Dut câs, a part cheste considerazion un tic grise, cuant che o voi aes riunions mi divertìs une vore parcè che si cognòs ancje altris realtâts e dal sigûr il confront al è simpri costrutîf.
Te foto piçule lis nestris dôs sorestantis, Elia Vezzi (a çampe: vive la classe!), za sindic di Paluce, e Isabella De Monte (a drete), za vicesindic di Pontebe. O soi content che a coordenâ il nestri grup a sedin dôs feminis e dutis dôs che a rapresentin la mont!
04 luglio 2007
Marino Plazzotta su pre Toni
Chest filmâl al fevele de presentazion dal ultin libri di pre Toni (te foto, la ultime cuviertine de Patrie, mês di Jugn 2007 dedicât a pre Toni). Par viodi ancje la seconde part, lait sul blog di Marino Plazzotta, che al è il siôr che al fevele.
03 luglio 2007
Presentazion in Universitât
Isal eficaç il lengaç publicitari par promovi la lenghe furlane? Trop isal impuartant investî te promozion de lenghe? Il furlan isal daûr a scomparî parcè che leât a strent dome al mont dal passât e de tradizion o isal une lenghe che e pues esprimi cualsisei concet? E ancjemò… il furlan isal eficaç te publicitât? Aial di jessi promovût cu lis gnovis tecnologjiis? Rapresential une oportunitât lavorative? Isal just insegnâlu ai fruts?…"
Par rispuindi a chestis domandis e cjapâ sù lis prospetivis pussibilis, cun cheste iniziative si è sielzût di da vôs ae int.
Il progjet de campagne di comunicazion F=MC2 Furlan = Mieç di comunicazion al cuadrât, inmaneât dal Cirf de Universitât dal Friûl, al à ufiert la oportunitât di indagâ fra i spetatôrs dai cines de regjon, no dome il gradiment pe campagne promozionâl ma ancje i aspiets de percezion personâl de lenghe furlane, dal so ûs e de sô promozion ufrint indaûr une realtât interessante e vivarose, buine di vierzi, massime ai esperts, prospetivis gnovis di progjetazion.
Apontament in sale Florio a Udin ai 10 di Lui aes 11.00.
Par rispuindi a chestis domandis e cjapâ sù lis prospetivis pussibilis, cun cheste iniziative si è sielzût di da vôs ae int.
Il progjet de campagne di comunicazion F=MC2 Furlan = Mieç di comunicazion al cuadrât, inmaneât dal Cirf de Universitât dal Friûl, al à ufiert la oportunitât di indagâ fra i spetatôrs dai cines de regjon, no dome il gradiment pe campagne promozionâl ma ancje i aspiets de percezion personâl de lenghe furlane, dal so ûs e de sô promozion ufrint indaûr une realtât interessante e vivarose, buine di vierzi, massime ai esperts, prospetivis gnovis di progjetazion.
Apontament in sale Florio a Udin ai 10 di Lui aes 11.00.
02 luglio 2007
Salûts dal Tiliment
Il meditefughe al è tornât e mi à mandade une foto. Stant che al jere un pôc che no lu sintivi, cuant che le ai viodude o ai capît: al veve fat une fughe sul Tiliment. Ve chi il nestri biel flum che chel svelt di Moretton & Co al volarès jemplâ di ciment: robis di mats! Ma che si vergogni e che al vadi a butâ il ciment a cjase sô! Vergogne!
E ce che mi fâs zirâ i cjarsons al è il fat che ancje a Maian al à cualchidun che i ten il dêt tal cûl par cuatri carantans di contribûts che ur à prometût. Ce puaretât! Ce si disial a cui che al met in bande i siei principis dome par tornecont economic? Un patrimoni come il Tiliment nol pues jessi svendût par nissun presit!
NO CIMENT TAL TILIMENT!!!
E ce che mi fâs zirâ i cjarsons al è il fat che ancje a Maian al à cualchidun che i ten il dêt tal cûl par cuatri carantans di contribûts che ur à prometût. Ce puaretât! Ce si disial a cui che al met in bande i siei principis dome par tornecont economic? Un patrimoni come il Tiliment nol pues jessi svendût par nissun presit!
NO CIMENT TAL TILIMENT!!!
01 luglio 2007
Pre Toni ricuardât in consei comunâl
Tal ultin consei comunâl o ai volût ricuardâ pre Toni Beline e o scuen ameti che vie pe sentade no soi stât dome jo a fâ riferiment a chest grant personaç dal nestri Friûl.
Us met achì il gno intervent che al à viert l'ultin consei comunâl (intant che o fasevi chest intervent, e je stade distribuîde a ducj i conseîrs une copie dal ultin numar da “La Patrie dal Friûl”):
"O volarès domandâ dome cualchi minût par ricuardâ une figure fondamentâl par dut il Friûl e i furlans: pre Toni Beline, mancjât ai 23 di Avrîl dal 2007.
Pre Toni cualchi volte al vignive ancje a Maian a cjatâ une sô sûr che e je nestre concitadine.
La muart di chest predi, inteletuâl, furlanist e lasse un grant vueit no dome par chei che lu àn cognossût, ma soredut par dut il popul furlan che, ancje se no ducj si rindin cont, al è restât plui puar.
La maniere piês par ricuardâlu al sarès limitâsi a sempliç discors di circostance, dismenteantsi di ce che al à dit, scrit e puartât indevant.
Ta chest moment storic li che ancje in Regjon si à tacât a discuti di gnovis leçs che in cualchi câs (baste viodi la propueste 257 de Zonte Illy) a pucin di vecjo plui di chês che a son za in vore, al sarès stât impuartant vêlu inmò cun nô cu lis sôs riflessions e invîts a no vergognâsi de nestre identitât furlane e tant mancul de nestre lenghe, invidantnus a jessi braurôs di ce che di plui fuart e biel o vin te nestre culture: la nestre lenghe furlane.
O ai vude la furtune di cognossilu di persone tai ultins mês de sô vite e mi auguri che il testament che nus à lassât al podedi jessi pardabon chê semence che e cressarà simpri plui ancje cumò che lui al à lassât cheste esistence terene. In cheste ete globalizade e cu la tendince a omologâsi, ducj, ancje i singui comuns e i singui conseîs comunâi a àn il dovê di difindi la identitât de nestre int, tacant dai plui piçui za tes scuelis, parcè che al è di bant cjalâsi ator pal mont se no si cognòs di dulà che si ven. Dal sigûr, cjapant cussience de nestre realtât nus sarà ancje plui facil frontâ lis grandis sfidis ator pal mont.
Come che al à dit ancje di resint il president de Sardegne Soru “No capìs parcè che noaltris o vin la responsabilitât di protezi un nuraghe, di protezi e salvâ cualchi piere di une citât puniche e magari o vin di lâ a pierdi une robe vive tant che la lenghe, che e fevele di nô cetant plui di un muret punic: e fevele di un popul e di une storie cent mil voltis di plui di cuatri pieris metudis in rie”. E o soi convint che ancje pre Toni le varès pensade te stesse maniere ancje se noaltris no vin i nuraghis, parcè che no je une cuestion ni di colôr politic ni di origjins, ma di valôrs di fonde di un popul, che al sedi sart o furlan, ma tal stes câs popui cuntun element identitari ben definît, ma in pericul.
Grazie par chest spazi che mi è stât dât in memorie di pre Toni Beline".
Us met achì il gno intervent che al à viert l'ultin consei comunâl (intant che o fasevi chest intervent, e je stade distribuîde a ducj i conseîrs une copie dal ultin numar da “La Patrie dal Friûl”):
"O volarès domandâ dome cualchi minût par ricuardâ une figure fondamentâl par dut il Friûl e i furlans: pre Toni Beline, mancjât ai 23 di Avrîl dal 2007.
Pre Toni cualchi volte al vignive ancje a Maian a cjatâ une sô sûr che e je nestre concitadine.
La muart di chest predi, inteletuâl, furlanist e lasse un grant vueit no dome par chei che lu àn cognossût, ma soredut par dut il popul furlan che, ancje se no ducj si rindin cont, al è restât plui puar.
La maniere piês par ricuardâlu al sarès limitâsi a sempliç discors di circostance, dismenteantsi di ce che al à dit, scrit e puartât indevant.
Ta chest moment storic li che ancje in Regjon si à tacât a discuti di gnovis leçs che in cualchi câs (baste viodi la propueste 257 de Zonte Illy) a pucin di vecjo plui di chês che a son za in vore, al sarès stât impuartant vêlu inmò cun nô cu lis sôs riflessions e invîts a no vergognâsi de nestre identitât furlane e tant mancul de nestre lenghe, invidantnus a jessi braurôs di ce che di plui fuart e biel o vin te nestre culture: la nestre lenghe furlane.
O ai vude la furtune di cognossilu di persone tai ultins mês de sô vite e mi auguri che il testament che nus à lassât al podedi jessi pardabon chê semence che e cressarà simpri plui ancje cumò che lui al à lassât cheste esistence terene. In cheste ete globalizade e cu la tendince a omologâsi, ducj, ancje i singui comuns e i singui conseîs comunâi a àn il dovê di difindi la identitât de nestre int, tacant dai plui piçui za tes scuelis, parcè che al è di bant cjalâsi ator pal mont se no si cognòs di dulà che si ven. Dal sigûr, cjapant cussience de nestre realtât nus sarà ancje plui facil frontâ lis grandis sfidis ator pal mont.
Come che al à dit ancje di resint il president de Sardegne Soru “No capìs parcè che noaltris o vin la responsabilitât di protezi un nuraghe, di protezi e salvâ cualchi piere di une citât puniche e magari o vin di lâ a pierdi une robe vive tant che la lenghe, che e fevele di nô cetant plui di un muret punic: e fevele di un popul e di une storie cent mil voltis di plui di cuatri pieris metudis in rie”. E o soi convint che ancje pre Toni le varès pensade te stesse maniere ancje se noaltris no vin i nuraghis, parcè che no je une cuestion ni di colôr politic ni di origjins, ma di valôrs di fonde di un popul, che al sedi sart o furlan, ma tal stes câs popui cuntun element identitari ben definît, ma in pericul.
Grazie par chest spazi che mi è stât dât in memorie di pre Toni Beline".
Fieste li di Gardo
Finît di gustâ li di pre Meni, o ai stât a saludâ Renzo che al sierave la stagjon agonistiche 2006/07 cuntune biele fiestone tal so parc.
Ae cerimonie al à puartât il salût de Aministrazion Aldo Zucchiatti, pe Figc Silvano Del Pin e po ae fin Renzo mi à fat fevelâ ancej me, che no me spietâvi.
Come che o ai dit ancje li, o pensi che no conventin tantis cjacaris par ringraziâ Renzo par ce che al fâs "pe" e "cu la" ASD Majanese. O ai ricuardât une robe che spes mi dîs "O scuen ringraziâ chei che mi stan doncje parcè che se no fossin ducj chei colaboradôrs che mi judin, no si rivarès a fâ nuie" al dîs simpri Renzo.
E se ogni volte che si va aes manifestazions de associazion e si respire simpri un bon aiar di "famee" o pensi che al vedi propit reson Renzo: e duncje brâfs a ducj chei de Maianese (atletis, dirigjents, alenadôrs). Ma soredut brâf Renzo che ju sa tignî dongje e no si dismentee mai di dî "Grazie".
Chei che a san vuidâ un grup e lu fasin cun inteligjence e capacitât a son cussì: grande iniziative, grande gjenerositât e grande ricognossince pai colaboratôrs!
Grazie Renzo par dut ce che tu fasis!
Ae cerimonie al à puartât il salût de Aministrazion Aldo Zucchiatti, pe Figc Silvano Del Pin e po ae fin Renzo mi à fat fevelâ ancej me, che no me spietâvi.
Come che o ai dit ancje li, o pensi che no conventin tantis cjacaris par ringraziâ Renzo par ce che al fâs "pe" e "cu la" ASD Majanese. O ai ricuardât une robe che spes mi dîs "O scuen ringraziâ chei che mi stan doncje parcè che se no fossin ducj chei colaboradôrs che mi judin, no si rivarès a fâ nuie" al dîs simpri Renzo.
E se ogni volte che si va aes manifestazions de associazion e si respire simpri un bon aiar di "famee" o pensi che al vedi propit reson Renzo: e duncje brâfs a ducj chei de Maianese (atletis, dirigjents, alenadôrs). Ma soredut brâf Renzo che ju sa tignî dongje e no si dismentee mai di dî "Grazie".
Chei che a san vuidâ un grup e lu fasin cun inteligjence e capacitât a son cussì: grande iniziative, grande gjenerositât e grande ricognossince pai colaboratôrs!
Grazie Renzo par dut ce che tu fasis!
Fieste li di pre Meni
Pre Meni Zannier ogni an, pe ultime sabide di Jugn, al fâs un gustâ li che al invide tant int. Di cualchi an o ai il plasê di partecipâ ancje jo. Mi à fat plasê scoltâ Enzo Driussi che, cjapade in man la armoniche al à cjantât par un biel toc.
Iscriviti a: Post (Atom)


c: text/html

text:
Intal principi il Grup si esibive cun costums dai colôrs vivarôs, diferents di chei di cumò cu lis tintis plui semplicis. Intai prins agns dal Grup, i vistîts de femine a jerin di un unic colôr, cun dôs fassis neris inte part plui basse dal vistît e chei dal om di vilût, e a jerin realizâts su la fonde des cartulinis in cumierç in chei timps che a ripuartavin daûr la indicazion “Costums furlans”.
Subit dopo il dramatic taramot dal Friûl dal 1976 si è sintude la esigjence di aprofondî il bagai culturâl dal nestri sodalizi curant la ricercje e la esecuzion des danzis e des musichis; par completâ chest lavôr, no podevin dismenteâ une rivisitazion ancje dal nestri costum, cirint testemoneancis e documentazions par garantî la autenticitât.
O vin volût domandâ jutori a ciertis personalitâts intal mont de ricercje des arts e des tradizions popolârs e, par nestre fortune, o vin podût cjatâ la professore Novella Aurora Cantarutti che, cun zentilece e cun massime disponibilitât, e à contentât la nestre aspirazion seguint di persone la ricercje dal materiâl e il confezionament dai costums e, cjapant come riferiment il volum “Antichi costumi friulani- zona di Cividale” (Udin, Societât Filologjiche Furlane, 1941) di G. Perusini e L. D’Orlandi; jê e à individuât lis zonis di Cividât pal costum de femine, e di Faedis come riferiment pal vistît dal om.
Chest impuartant contribût de eminente personalitât de culture furlane che, tra l’altri e à contribuît a preparâ il Museu des Arts e tradizions Popolârs di Udin, e à fat in mût che tal 1978 e podès rivâ ae presentazion uficiâl dai gnûfs costums ae comunitât pasianese e aes autoritâts rivadis pe ocasion.
Chescj vistîts, doprâts dal popul fin ae fin dal 1800, a son une vore sempliçs sedi inte forme che intes stofis; chel feminin al è costituît di une cjamese di lin, di un vistît di coton a piçui dissens blancs su sfont scûr, une cotule sot pal plui a cuadris di colôrs diferents e doi grumâi, un cu lis rosutis e chel altri di lin blanc ricamât che une volte al vignive doprât pes fiestis. Sul cjâf un façolet blanc cun intarsis e ôrs ricamâts, su lis spalis un di sede di tancj colôrs. Il costum masculin al è costituît di un gjilè e bregons fin tal zenoli di panine scûr, une cjamese di lin e, intes grandis ocasions, un cjapiel neri cun largje ale e scarpis realizadis di pueste.

robotstxt: allowed

filter: keep


text:
Pi grêc
Pi o π e je une costant matematiche e un numar reâl trasendent (e duncje irazionâl), che al corispuint a cirche 3,14159, che al è il rapuart tra la circonference dal cercli e il so diametri inte gjeometrie euclidee, e al ven doprât un grum in matematiche, fisiche e inzegnerie. Al è ancje cognossût come costant di Archimêt e come numar di Ludolph.
La letare π[cambie | modifiche il codiç]
Il non de letare greche π e je pi, e cheste grafie e ven doprade intai contescj tipografics dulà che la letare greche no je disponibil o il so ûs al podarès jessi problematic. L'agjetîf al ven doprât parcè che par talian ancje la letare p à la stesse pronuncie.
La costant e cjape il non "π" par vie de letare iniziâl di dôs peraulis grechis, πepιφέpeιa 'periferie'[1] e πepίuetpoς 'perimetri', o ben 'circonference'.
π al è il caratar Unicode U+03C0 .
Definizion[cambie | modifiche il codiç]
Te Gjeometrie plane euclidee, π al è definît come un rapuart de circonference di un cercli al so diametri:
Il rapuart c/d nol dipent de dimension dal cercli. Par esempli, se un cercli al à un diametri d dôs voltis chel di un altri cercli, al varà ancje une circonference c dople, parcè che il rapuart al ven conservât. Si pues ancje dî che ducj i cerclis a son simii.
Se no il π al pues ancje jessi definît come il rapuart de aree dal cercli e de aree di un cuadrât cun lât pari al rai:
La costant π e pues ancje jessi definide in altris mûts che a evitin i concets di lungjece dal arc e aree, par esempli dôs voltis il plui piçul x positîf par cui cos(x) = 0.[2]
Riferiments[cambie | modifiche il codiç]
Notis[cambie | modifiche il codiç]
altris[cambie | modifiche il codiç]
- Jonathan Sondow, "A faster product for pi and a new integral for ln pi/2," Amer. Math. Monthly 112 (2005) 729-734.
- Jonathan Sondow, Problem 88, Math Horizons 5 (Sept., 1997) 32, 34
- Borwein, Jonathan M.; Borwein, Peter; and Berggren, Lennart (2004). Pi: A Source Book, Springer. ISBN 0-387-20571-3.
Leams esternis[cambie | modifiche il codiç]
- Digits
- First 4 Million Digits of π - Warning - Roughly 2 megabytes will be transferred.
- One million digits of pi at piday.org
- Project Gutenberg E-Text containing a million digits of π
- Search the first 200 million digits of π for arbitrary strings of numbers
- Source code for calculating the digits of π
- Pi World ranking list - List of many people who have memorized large numbers of digits of π (not up-to-date).
- General


text:
Sisteme operatîf
Un sisteme operatîf (in curt SO o OS) al è un program informatic che al rint disponibii al utent lis risorsis fisichis di un calcoladôr, permetint cussì l'esecuzion di altris programs aplicatîfs: si pues cussì dî che un sisteme operatîf al è il tramit fra l'utent e la machine.
StrutureModifiche
Il cûr di un SO al è il kernel, un grôp di funzions che furnissin servizis fondamentai di bas nivel alis aplicazions, a mieç di une disponibilitât direte alis risorsis fisichis dal calcoladôr.
Il SO devi ancje gestî il file system, ven a stai l'organizazion fisiche dai dats di archiviâ su memoriis permanens (Disc dûr, penutis di memorie Flash, discs a stât solit).
Il SO gestis la memorie e le assegne ai diviers proces, pemetint cussì l'esecuzion in paralel di plui aplicatîfs (SO multitasking).
Infin, il SO devi organizâ la comunicazion cun l'utent, ancje clamade input/output: ogni SO al à la sô UI (interfacje utent) par interagjî cun l'utent in modalitât visual (rie di comant, ambient grafic) e sonore (schede audio).
Esistin diviers servizis adizionâi che un SO al pues furnî, e soredut diferentis architeturis e strategjis, che rindin il mont dai SO una vore complès e verglemât.
EsemplisModifiche
Esemplis di SO son i sistemis da famee Unix, lis variis distribuzions di GNU/Linux, i sistemis Microsoft Windows, Solaris, il MAC OS.


text:
24 di Novembar
Il 24 di Novembar e je la 328° zornade dal Calendari Gregorian, (la 329° se l'an al è bisest). A mancjin 37 zornadis pe fin dal an.
AcjadimentsModifiche
In FriûlModifiche
Vie pal montModifiche
- 1859 - Charles Darwin al publiche il so famôs libri On the Origin of the species dulà che al spieghe la teorie de evoluzion.
- 1963 - Lee Harvey Oswald, sospetât di jessi il sassin dal president merecan John F. Kennedy al ven copât in un atentât a Dallas.
- 1976 - Un taramot in Turchie al fâs 60.000 muarts
- 2004 Il guvier irlandês al domande che il Gaelic al deventedi lenghe uficiâl de Union Europeane
Nassûts vuêModifiche
- 1632 - Baruch Spinoza, filosof olandês († 1677)
- 1826 - Carlo Collodi, scritôr talian († 1890)
- 1954 - Emir Kusturica, regjist jugoslâf
Muarts vuêModifiche
- 1991 Freddie Mercury, cjantant inglês de clape dai "Queen" (n. 1946)


text:
Predicje te fieste di S. Ermacure e Furtunât a Aquilèe
pre Checo Placereàn, 1977
Lassàjmi dî doi, tre pinsîrs par comemorâ cheste fieste che ogni an o’ fasìn in onor dai nestris sanz fondators Ermacure e Furtunât.
O’ vèis di lassâmi fevelâ cun tune certe scletece, ancje parceche nol è tinp di cjacaris, e nol è tinp di dî robis che stan masse par ajar, cence vignî al pont des robis.
Prime di dut la fieste ch’o fasìn vuê ‘e jè la fieste dai fondadors de nestre Glesie e cjalàit che la peraule “nestre Glesie”, al ûl dî chel chi: che la nestre ‘e jè la Glesie di Diu in tal nestri paîs.
Chêi che fevelin de Glesie di Diu cence dî in ce paîs che son ‘e jè int che fevele pal ajar, parceche la glesie di Diu, se jè in chest mont, no pò jessi dapardut cence jessi in cualchi puest,
e la Glesie di Diu che jè chi di nô ‘e jè la nestre Glesie Furlane.
E cjalàit che nol è dome un mût di dî, chel chi; jè une robe unevore profonde, parceche la fede ‘e pò jessi conpagne a Alessandrie, a Costantinopoli e a Rome, come a Londre, ma però in dutes les bandes la peraule di Diu, la sapienze di Diu, il pont di viste di Diu si lu capìs seont il mût di capî, il mût di jessi di che tjere dulà che rive a colâ la peraule di Diu.
Nô furlans o’ capìn la peraule di Diu, disinle in curt, par furlan.
I fradis slovenos a le capìssin par sloveno, dulà che no jè dome cuistion di lenghe, ‘e jè cuistion di mût di sintî , di mût di esprimisi, di mût di capî.
I nestris fradis todescs e talians le capìssin par todesc e par talian; Ogni glesie locâl Diu le à volude.
No’nd’à volût une sole in chest mont par che duc’ e’ podessin rifletilu seont il lor spieli, il spieli dal lor cjâf.
E al sarès teribilmenti inicuo che si volès pretindi di fâ doprâ il propri spieli a altris popui che no son de nestre gjernassie e de nestre cjoce, come ch’al sucêt.
La nestre ‘e jè une glesie locâl; e cjalàit che cheste glesie, che par altri ‘e jè la mari di dutis ches glesiis che van dal Adriatic fin al Danàu, al Danubio e da Como fintremai a Zagabrie e son restâz come che e’ àn crodût, secont il lor mût di capî e di viodi, i slovenos par sloven, i todescs par todesc e i talians par talian e i furlans par furlan.
E cheste Glesie no à metût il pît sul cuel a dinissun.
Come ch’o cjantavin tal cjant di entrade: chi l’om furlan, il sloven, il todesc e il talian a’ jerin amîs.
Cheste glesie no à cirût di fâ deventâ un sol popul i siei diferenz popui.
Ju à volûz fâ crodi lassanju duc’ cemût che son.
E chi al covente dî: al è inpuartant, dulà che jè une crosere di popui, dî che robe chi.
La Glesie ‘e lasse la int come che jè.
La Glesie no ven a fâ un sol popul, ma ‘e jè un levan in duc’ i popui seont la lor patrie.
Al covente dî che robe chi.
Al è inpuartant che in cheste tjere, dulà che, une vore di voltes i popui si son frontâs, ancje cirint di jessi meti il pît sul cuel un cul altri.
Che robe chi ‘e glesie ‘e j tocje dîle.
E al è propit su chest pont culì ch’‘o vuèi clamàus l’atenzion, par, come seont pont.
Cjalàit ch’al è un secul, e salacor di plui, a un cert pont e’ dìsin, a un cert punt a’ predìcjin, cence pensâj masse sore, che la Glesie no à di inpaçâsi in tes robes di chest mont.
Se no à di inpaçâsi in tes robis di chest mont jo no capìs parceche ‘e varès di jessi in chest mont!
La Glesie se à di inpaçâsi in tes robis di chest mont, no à di inpaçâsi come chealtris.
No à di inpaçâsi pal stes tinp, parceche dai afârs di chealtris, ma che vedi di inpaçâsi in non dal spirit, in non dal Spirtu Sant tes robis di chest mont ‘e jè une dutrine vecjissime in te glesie,
La Glesie catoliche, par secui e secui si è insegnât che la Glesie ‘e à di interessasi des robis dal popul come che a’ disevin par latin: “ratione peccati”
La Glesie no à di vignîmi a dîmi a mi che si fâs pecjât dome in che robe o in ta chê altre;
‘e à di lâ a dî ancje ai potenz ch’a fasin pecjât, in che robe o in ta chealtre.
E’ àn di lâ a dî ancje ai granc’ potenz di chest mont ch’al è pecjât tratâ la int cussì, o tratâle culà!
Parcé ‘ae di vignî a dîmi dome a mi dome par vie dal sest comandament ch’al è pecjât chest o chelaltri!
E par vie, par cas, dal setim, e par vie, par cas, dal cuint no èse interessade la pulitiche des grandis nazions?
No èse interessade, par câs, la politiche des grandes conpagnies economiches?
A di chês cè si àe di fâ? Di tasê?
Jo ‘o crôt veramentri, che chi al vadi dite che robe achì.
La Glesie ‘e à di interessâsi di dut par vie de justizie e de veretât e de peraule di Crist.
No à di vignî a sostituî il Stât, ‘o soi dacordo.
Il Stât in chest mont, nol è a servissi nestri par fânus deventâ bogn, un ch’al vîf secont il codiç dal Stât al sarà un om legâl, un om che nol va in pereson, un om ch’al è bon di vivi cun chealtris, ma par chel nol è bon.
Al è un legâl, al è un bon citadin, nol è di buine condote.
Par jessi bogn al covente vivi seont virtût,
e jo no ài mài capît che il codiç al insegni la virtût!
Il codiç al insegne a oservâ un conpuartament esterno ch’al rindi pussibil la vite cun chei altris.
La Glesie ‘e pratint che tu tu sedis bon tal cûr;
che tu vedis l’anime buine,
e su chest pont ‘e à di intervignî pardut.
Pa la cuâl al è natural tal cors de storie passade e presint, une Glesie che va masse dacordo cul Stât no pò jessi une glesie buine, parceche ‘a cjate masse virtûz in tal codiç dal stât.
mentri jessi bogn nol ûl dî dome jessi legâi.
‘E à il dovê di dî, no dome il dirit, ‘e à il dovê di dî il pont di viste di Crist su dut.
No à il dirìt di sotituî il Stât,
No à il dirit di fâ un codiç penâl parceche no si conpuartin ben cun chealtris,
ma ‘e à il dovê e il dirit e il dovê di dî che no tu sês bon se tu fasis cussì,
che tu sês ingjust, se tu fasis cussì.
Se tu metis il pît sul cuel a di chealtris, par grant che tu sêdis,
no tu sês a puest,
Al è clâr che une Glesie vedude in cheste maniere ‘e secje l’anime a tanc’.
Al è clâr che in tun clime come il nestri, dulà ch’al semèe che il Stât e la pulitiche e’ pretindin sinpri plui di jessi dut!
Dulà che, adiriture, no nus tocje lotâ sôl pe libertât de religjon, ma adiriture pe libertât de culture,
Parceche al secje che un al pensi liberamentri;
Inmagjinàisi in ce maniere ch’al pò secjâ un ch’al fâs une religjon di chest gjenar liberamentri.
Ma a la Glesie no à di inpuartâ par nuje ce ch’al fâs, no j à di inpuatrâi nuje
‘e à di vê il coragjo di sunâles, ‘o disarès cun preference cuant ch’al coste di plui.
E no mostrâsi esigjente dome cui piçui, dome cun chêi che no son bogn di reagjî! Cui granc’
‘E à di olsâ cui granc’
E tant par no restâ par ajar
A une glesie ‘e interesse dî se la nestre int ‘e pò jessi buine, se la nestre int ‘e pò tirâ su ben i fruz, fasint su las cjases, dopo il taramot, in tune maniere o in tun’altre.
‘E à di vê il coragjo di dî che fasint i paîs in tune forme o ta chealtre ‘e si met il pît sul cuel ae puare int! O no?
‘E dêvi dîlu!
E che robe chi, la Glesie, ‘e no pò permetisi di delegâle a dinissun.
E nissun nol à di vignî , in non de politiche a dî ch’al à la deleghe de Glesie.
La Glesie no pò delegâ!
No ch’a vedi il dirit di fevelâ a non de Glesie, ma adiriture no pò
‘E jè une robe che dêvi fâlu jê. Cun libertât asolude e asolude
Jo ‘o capìs che je une robe che une robe dal gjenar a’ vedi problemas, ‘a vedi problemas
cuant che lâ daûr de Glesie cuant ch’a cjape pusizion concrete di chest gjenar
Cjalàit mo, in te glesie nol è mica dut di fede te stesse maniere
Te Glesie e’ son i comandamenz principài
e’ son altris che son mancul principâi
E’ son i precèz fondamentâi de Glesie! E’ son i misteris principâi de fede! E’ son i Sacramenz!
A’ son altres robes che la Glesie ‘e pò cjapâ in tun determinât moment.
O’ podarìn ancje no jessi dacordo cualchi volte cence jessi, par chel, fûr de Glesie.
Ma che la Glesie, che pretint di jessi gjerarchiche,
che pratint di jessi organisade ‘e à di vê il coragjo di riscjâ ancje a costo di sbalgjâ.
ancje a costo di tornâ indaûr;
ma pal ben de int, par che la int in chest mont ‘e puedi cjatâ
in tune maniere o ta che altre la vie de justissie
la vie de veretât,
la vie de libertât, ‘e devi fevelâ
Il conpromès al pò lâ ben fra doi Stâz
Pa la Glesie cun nissun altri il conpromes nol è just
E nô, une glesie che ciri i conpromès, no nus plâs
parceche o’ sin abituâz a Crist che nol à fat conpromès cun nissun.
Al devi jessi dret di che bande
‘A devi vê il coragjo di dî ce che nissun dîs
e alore j corin daûr;
e alore no podìn fâ di mancul di jê
e alore o’ savin che no jè une prepotence, ma ‘e jè che servìs
cè che di plui intim e di plui profont o’ vin in te nestre vite
Jo ‘o crôt di jessimi spiegât avonde
‘O crôt di vê clarît il gno pinsîr
Mi auguri di vèêjus dit
cè che mi semèje ch’al seti propit in tal Vanzeli.
cè che al covente dî cumò
La Glesie ‘e jè par nô
Nol è un toc di nô sot dal Stât e chelaltri toc sot de Glesie
O’ sin duc’ intîrs sot un aspiet o sot chelaltri sot de glesie.
Ta nestre storie ‘e jè che il Stât al ricêf il judissi de Glesie
cun chel dal stât o’ sarìn legâi
cun chel de Glesie o varèssin jessi o bogn o trisc’
E cjalàit che le nestre civiltât europèe ‘e jè une robe che stente a invecjâ, ancje in dutis lis
al è parcheche, o vin dite sinpri,
che altri al è cè ch’al è il Stât e altri al è cè che jè la Glesie
al è come dî: altri al è cè ch’o sin
altri al è cè ch’o dovarèssin di jessi.
E cuant che si fâs un conpromès fra cè che si è e cè che si varès di jessi ‘a rive, prest o tart, la muart.
Si smamìs dut.
Al piert savôr dut.
Se no jè une dose di religjon tes nestris robis
no si cunbine e no si conclût nuje.
‘E jè une robe di dîlu, cence nissune pore
ancje par sfatâ certes cjacares ch’a corin ator ancje pal Friûl.
Il tierç pinsir a
no sarès une robe sigure
No podìn dismenteâsi in te situazion che nô o’ si ciatìn
Alore ‘o ài di dîus une robe a chêi ch’a son tal taramot e a di chêi ch’a son fûr dal taramot, sinpri in tal Friûl;
A chêi ch’a son fûr dal taramot ur dîs: dàit
une man a puare int che à di tornâ a fâsi sù une cjase par tiràur sù il coragjo ch’a scomencin.
Che no stêdin a spetâ che ur fasi su la cjase il Comun o la Regjon o il Stât
Sburtàju par ch’a scomencin.
se no, o’ pierdìn ancje chês virtûz ch’o vin ereditadis dai nestris vecjos
se no nissun no nus gjave di jessi come tanc’ altris ch’a si sentin, a metin in conserte las mans par spetâ ch’a fâsin chealtris
O’ vin di scomençâ a fâ, ancje parceche la nestre tjere ‘a seti
cemût ch’o volìn nô, no ce maniere ch’a vuelis chealtris.
E o’ vês bisugne di sburtâju, di judâju.
Cjalàit: j podèis dî mancul rosaris,
j podèis preâ di mancul, ma se no vês la conpassion par chêi che àn dibisugne,
se no vês il coragjo amancul di sburtâju a olsâ, a olsâ, in tune situazion dal gjenar, cjalàit che davant di Diu i vèis falît, e no meriz
E a di chêi che àn vût il taramot ‘o us dîs une robe: che no stedin a cuejetâus
che no stèdin a tasê
Ch’a fâsin.
‘E jè ore di scomençâ
Jo ‘o rispieti ...
Ma la Glesie in Friûl ‘e scomence a dî alc.
‘O speti che,
‘e dêvi dî che chi si sta tardant masse.
che chi, dint in bon furlan si sta
che si sta cirint cantins che no son de nestre int
ma di altre che no jè la nestre int
Bisugne spesseâ
Chel ch’al vûl veramentri fâ, nol
cjati un cantìn di cà e un cantìn di là par inderedâsi e par pierdisi par strade
E la Glesie, come che us ài dite prin,
e jè proprit chê che no à di vê nissune pore a metisi de bande dal cjalcjât de bande dal disgraciât,
de bande dal puar, de bande di chel che no j slungje nuje
parceche ‘e jè chi pe bontât, pe veretât, pe justissie
no par justâ, in cualchi maniere,
la pussibilitât di vivi insieme, ma ‘e jè pe veretât
e cussì o’ le capìn ancje un’altre conclusion:
al è clâr, cuindi, che un popul piçul come il furlan
in mieç di altris granc’ popui, al pò sperâ dome in tune glesie; pa la cuâl, capîso
al dîs il Spirt di Crist,e che no à nissune pore a metisi de bande dal piçul de bande dal puar, de bande di chel ch’al è cjalcjât
E dome cussì o podarèssin viodi in te Glesie il spieli di Crist;
Chê che nus al lasse viodi a traviars un veri linpit e clâr
dome cussì, nô furlans, o’ riscjìn di viodi e tornâ
a crodi in Gjesù e in ce ch’al à fondât.
Chisc’ a’ jerin i miei pinsîrs.
Jo mi auguri che mi vêdi fat ben a mi e che us sedi stât ancje a vualtris peraules di confuart e di consolazion.
E ‘o crôt di vê fevelât ben de Glesie
e ‘o crôt di vê fevelât ben de Glesie e dai popui che nus stan intor par che, ‘o crô,t che ancje lôr a cjatin cun chistis considerazions, plui
plui sincers plui fradis, plui amîs fra lôr
O Diu, che i sants martars Ermacure e Furtunât tu ju âs fats prins testemonis de Fede te nestre tjere, fasinus la gracie che, tignûz-sú dal lor coragjo, no vèin mai di molâ di crodi in Gjesù Crist ch’al vîf e ch’al regne dutune cun Tè e cul Spirtu Sant par ducj i secui dai secui. Amen.


text:
Biologjie
La biologjie e je la sience che studie la vite in dutis lis sôs formis. Il non biologjie al è stât inventât tal XVIII secul dal studiôs francês Jean-Baptiste Pierre Antoine de Monet, cavalîr di Lamarck.
Va dite che nol è simpri facil distingui fra organisims vivents e no vivents (par esempli i virus), par chest l'ogjet de biologjie nol è che al sedi simpri clarementri identificât. Cuant che si studiin lis molecolis, lis celulis e i organisims microscopics la biologjie e à a ce fâ cu la fisiche e cu la chimiche e i confins fra chestis siencis no son nets.
Moments impuartants te storie de biologjie[cambie | modifiche il codiç]
- 600 PC Talete di Milet al elabore la prime teorie sul cemût che à vût origjin la vite;
- 350 PC Aristotele al trate di Zoologjie;
- 50-70 DC Plini il vieli al scrîf la Historia Naturalis;
- 1665 Hooke al scuvierç la esistence des celulis;
- 1683 van Leeuwenhoek cul microscopi al identifiche i bateris;
- 1858 Darwin al presente la teorie de evoluzion;
- 1866 Mendel al invente la gjenetiche;
- 1952 Hershey e Chase e discuvierzin il DNA.